Държавен вестник, бр. 17, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  17
и осъществяването на правата на народите, 
намиращи се под чуждестранно и колониално 
господство и чуждестранна окупация, на само­
определение и независимост, както и уважението 
на националния суверенитет и териториалната 
цялост на държавите ще спомогнат за социалния 
прогрес и развитие и като резултат от това ще 
спомогнат за постигането на пълно равенство 
между мъжете и жените,
изразявайки убеденост в това, че пълното 
развитие на всяка страна, благосъстоянието на 
целия свят и делото на мира изискват макси­
малното участие на жените наравно с мъжете 
във всички области,
съзнавайки значението на приноса на же­
ните за благосъстоянието на семейството и за 
развитието на обществото, неполучил досега 
пълно признание, социалното значение на 
майчинството и ролята на двамата родители 
в семейството и за възпитанието на децата и 
съзнавайки, че ролята на жените във възпро­
изводството не трябва да бъде причина за дис­
криминация, а възпитанието на децата изисква 
съвместна отговорност на мъжете и жените и 
обществото като цяло,
съзнавайки, че за постигането на пълно 
равенство между мъжете и жените е необхо­
димо да се промени традиционната роля както 
на мъжете, така и на жените в обществото и 
семейството,
изразявайки решимост да прилагат прин­
ципите, провъзгласени в Декларацията за пре­
махване на дискриминацията по отношение на 
жените, и с тази цел да приемат необходимите 
мерки за премахване на такава дискриминация 
във всички нейни форми и прояви,
се споразумяха за следното:
ЧАСТ I
Член 1
За целите на тази конвенция понятието 
„дискриминация по отношение на жените“ 
означава всяко различие, изключване или 
ограничаване по признак на пола, което има 
за следствие или цели намаляване на призна­
нието или непризнаване на осъществяването 
или упражняването от жените, независимо от 
тяхното семейно положение, въз основа на 
равноправието на мъжете и жените, на правата 
на човека и основните свободи в политическа­
та, икономическата, социалната, културната, 
гражданската или всяка друга област.
Член 2
Държавите страни осъждат дискриминацията 
по отношение на жените във всички нейни 
форми, изразяват съгласие незабавно и с всички 
подходящи средства да провеждат политика за 
премахване на дискриминацията по отношение 
на тях и за тази цел се задължават:
а) да включат принципа на равноправие на 
мъжете и жените в своите национални консти­
туции или друго съответно законодателство, ако 
това още не е било направено, и да осигурят с 
помощта на закона и други съответни средства 
практическото осъществяване на този принцип;
б) да приемат съответни законодателни и 
други мерки, включително и санкции, когато 
това е необходимо, забраняващи всякаква дис­
криминация по отношение на жените;
в) да установят юридическа защита на пра­
вата на жените на равна основа с мъжете и да 
осигурят с помощта на компетентните нацио­
нални съдилища и други държавни учреждения 
ефективна защита на жените срещу всеки акт 
на дискриминация;
г) да се въздържат от извършване на каквито 
и да са дискриминационни прояви или действия 
по отношение на жените и да гарантират, че 
държавните органи и учреждения ще действат 
в съответствие с това задължение;
д) да приемат всички надлежни мерки за 
премахване на дискриминацията по отношение 
на жените от страна на което и да е лице, 
организация или предприятие;
е) да приемат всички подходящи мерки, в 
това число и законодателни, за изменение или 
отменяне на действащи закони, постановления, 
обичаи и практики, които представляват дис­
криминация по отношение на жените;
ж) да отменят всички разпоредби от наказа­
телното си законодателство, които представля­
ват дискриминация по отношение на жените.
Член 3
Държавите страни приемат във всички обла­
сти и конкретно в политическата, социалната, 
икономическата и културната област всички 
подходящи мерки, включително законода­
телни, за осигуряване на пълното развитие и 
прогреса на жените с цел да им се гарантира 
осъществяване и упражняване на правата на 
човека и основните свободи на равноправна 
основа с мъжете.
Член 4
1. Приемането от държавите страни на вре­
менни специални мерки, насочени към ускоря­
ване установяването на фактическо равенство 
между мъжете и жените, не се смята за дис­
криминационно според определението на тази 
конвенция, но то в никакъв случай не трябва 
да довежда до запазване на неравноправни или 
диференцирани стандарти; тези мерки трябва 
да бъдат отменени, когато бъдат постигнати 
целите на равенството на възможностите и 
равноправното отношение.
2. Приемането от държавите страни на 
специални мерки, насочени към защита на 
майчинството, включително мерките, съдър­
жащи се в тази конвенция, не се счита за 
дискриминационно.